Frank Rijkaard lo fazió debutar en partiu ofizial contra o RCD Espanyol, en o Estadio Olimpico Lluís Companys o 16 d'octubre de 2004. Con dezisiet años, tres meses y vintidós días, se convirtió en un d'os canteranos más chovens en debutar en Primera División. O 27 d'octubre debutó en a Copa d'o Rei debán de o Gramenet; y o 7 d'aviento en Liga de Campions contra o FC Shakhtar Donetsk en o Donbass Arena. Marcó o suyo primer gol ofizial a lo Albacete Balompiet, en a trigésimocuarta chornada d'o campionato de Liga l'1 de mayo de 2005. Con 17 años, 10 meses y 7 días, se convirtió en o chugador más choven en marcar un gol en a Liga pa lo Barcelona. Bojan Krkić, en 2007, trencó iste récord anotando un gol a pase de Messi, en un partiu de Liga contra o Villareal CF. Entre a temporada, chugó tamién con o Barcelona B (17 partius y 6 gols).